Държавен вестник, бр. 52, 2000 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  52
Чл. 11. (1) При осъществяване на своите
правомощия акредитационният съвет и пред-
седателят на агенцията се подпомагат от ад-
министрация.
(2) Според разпределението на дейностите
администрацията е обща и специализирана.
Чл. 12. (1) Административното ръководст-
во на звената в администрацията се осъществя-
ва от главен секретар, назначен от председате-
ля на агенцията за срок 5 години.
(2) Главният секретар ръководи, координи-
ра и контролира функционирането на админис-
трацията, следи за спазването на нормативните
актове и за изпълнението на законните разпо-
реждания на председателя на агенцията.
(3) Главният секретар:
1. отговаря за условията на работа на аген-
цията и на нейната администрация;
2. осъществява оперативните връзки с ръко-
водствата на институциите от системата на
висшето образование;
3. подготвя заседанията на акредитацион-
ния съвет и участва в тях с право на съвеща-
телен глас;
4. организира деловодството, документообо-
рота, архива на агенцията и информационното
осигуряване;
5. подготвя и съгласува актовете за възник-
ване, изменяне и прекратяване на служебните и
трудовите правоотношения;
6. отговаря за управлението на държавната
собственост, предоставена на агенцията.
Чл. 13. (1) Общата администрация е организи-
рана в отдел “Административно, финансово, прав-
но-нормативно и информационно обслужване”.
(2) Отдел “Административно, финансово,
правно-нормативно и информационно об-
служване”:
1. подпомага с юридически консултации
дейността на агенцията с оглед на законосъоб-
разното изпълнение на нейните функции;
2. осигурява процесуално представителст-
во пред съдилищата след писмено упълномо-
щаване от председателя на агенцията;
3. дава становища по законосъобразността
на проекти на договори, заповеди и други актове
и документи, свързани с дейността на агенцията;
4. отговаря за осигуряването на цялостното
финансово-счетоводно обслужване на агенция-
та в съответствие с изискванията на Закона за
счетоводството и другите нормативни актове;
5. своевременно и надлежно оформя всич-
ки документи по сметките на агенцията;
6. организира завеждането, съхраняване-
то и отчитането на материалните активи на
агенцията;
7. изготвя проектите на длъжностните раз-
писания в агенцията;
8. организира и отговаря за воденето и съх-
раняването на документите, свързани с назна-
чаването и освобождаването на служителите;
9. организира ремонта и поддръжката на
материалната база;
10. осигурява транспортното обслужване на
агенцията;
11. организира охраната на сградата и ра-
ботните помещения;
12. организира обработката на документи-
те, осъществява деловодната дейност и съхра-
нява деловодния архив на агенцията;
13. осигурява информационното обслужване.
Чл. 14. (1) Специализираната администра-
ция е организирана в дирекция “Оценяване и
акредитация”.
(2) Дирекция “Оценяване и акредитация”:
1. обслужва органите на управление на аген-
цията и дейността на постоянните комисии и
експертните групи;
2. събира информация и поддържа информа-
ционна база от данни, свързана с дейностите по
оценяване и акредитация;
3. консултира институциите в системата на
висшето образование при изготвянето на мате-
риалите за оценяване и акредитация.
Г л а в а  т р е т а
ОРГАНИЗАЦИЯ НА ПРОЦЕСИТЕ НА
ОЦЕНЯВАНЕ И АКРЕДИТАЦИЯ
Чл. 15. Процедура за акредитация или про-
цедура за оценяване на проект се открива по
искане на:
1. висше училище, организация по чл. 47 от
Закона за висшето образование или учредите-
ли по смисъла на чл. 14 от Закона за висшето
образование;
2. министъра на образованието и науката.
Чл. 16. Исканията по чл. 15, т. 1 и 2 трябва
да съдържат:
1. заявление на ръководителя на институци-
ята за откриване на процедура;
2. информация (доклад) съгласно чл. 87, ал. 4
от Закона за висшето образование за изпълне-
нието на критериите на агенцията;
3. информация от висшето училище за из-
пълнението на задължителните препоръки на
акредитационния съвет, дадени с решение от
предходна процедура;
4. документ, удостоверяващ, че висшето учи-
лище е привело структурата си в съответствие с
изискванията на Закона за висшето образование;
5. протокол от заседание на академичния
(научния) съвет с обсъждане и приемане на
документацията по т. 2, 3 и 4.
Чл. 17. (1) Постъпилите в агенцията иска-
ния по чл. 15 се регистрират и се насочват от
председателя на акредитационния съвет към
съответната постоянна комисия за проучване.
(2) Акредитационният съвет въз основа на
доклад на постоянната комисия взема решение
за откриване на процедура в едномесечен срок
от постъпване на искането.
(3) Решението на акредитационния съвет за
откриване на процедура за оценяване или за
акредитация се включва в графика на агенция-
та и се изпълнява по реда на завеждането му.